### Resumé

I budgetforlig 2024-2027 er der afsat en fleksibel pulje til udbygningen af kapaciteten i Dagtilbud. I sagen søges anlægsbevilling og rådighedsbeløb til anlægsprojekter i [adresse] og i Give. Med anlægsinvesteringerne øges kapaciteten med 42 vuggestuepladser og 66 børnehavepladser i en ny daginstitution i Give og tilbygningen i [adresse] giver ca. 60 ekstra pladser i 0-6 års alderen.

Efter disponeringen af midlerne er puljen til nye daginstitutioner opbrugt i 2024, og der resterer ca. 30 mio. kr. i 2025.

### Sagsfremstilling

Kapaciteten af dagtilbudspladser er flere steder under pres i kommunen, hvorfor byrådet i budget 2024-2027 har bevilliget en fleksibel pulje til at imødekomme udfordringen. Forvaltningen ønsker at igangsætte to projekter som finansieres af den fleksible pulje.

[adresse]: Kapaciteten i [adresse] har gennem en længere årrække været under pres pga. boligudstykning primært i [adresse]. Pladsefterspørgslen ser ud til at forblive permanent på det nuværende niveau. Kapacitetsudfordringerne viser sig bl.a. ved, at det har været nødvendigt at tilknytte en naturbus til [adresse]. Med anlægsinvesteringen øges kapaciteten med ca. 60 pladser i 0-6 års alderen.

Give: Kapaciteten i Give har gennem de sidste par år været udfordret grundet fald i antallet af dagplejere samtidig med børnetallet er stigende. Udviklingen i børnetal forventes at være stigende de kommende år. Med anlægsinvesteringen øges kapaciteten med 42 vuggestuepladser og 66 børnehavepladser ved at åbne en ny daginstitution.

### Økonomi

![](data:image/jpeg;base64...)

Sagen medfører, at der i 2024 og 2025 søges om rådighedsbeløb på 10,6 mio. kr. i [adresse] og 15 mio. kr i Give til udbygning af dagtilbudskapaciteten. Beløbene finansieres af puljen til nye daginstitutioner. Samtidig søges om anlægsbevilling på tilsvarende beløb jf. skemaerne ovenfor.

Efter disponeringen af midlerne er puljen til nye daginstitutioner opbrugt i 2024, og der resterer ca. 30 mio. kr. i 2025.

#### Høring:

Centralt budget har ingen bemærkninger af bevillingsmæssig karakter.

### Klima og resiliensvurdering

Ingen bemærkninger.

### Sagens videre forløb

Sagen skal behandles af Økonomiudvalget og Byrådet.

### Historik

#### Børne- og Ungedirektøren indstiller, den 14. december 2023, punkt 56:

at    de bevillingsmæssige konsekvenser godkendes jf. bevillingsskemaet under afsnittet økonomi.

#### Beslutning fra Børne- og Familieudvalget, den 14. december 2023, punkt 56:

Anbefalet.

#### Beslutning fra Økonomiudvalget, den 8. januar 2024, punkt 6:

Anbefales.

### Beslutning

Godkendt.